Frances Wills

She offishear lhuingys chaggee Americaanagh va Frances Eliza Wills (ennym-poost: Frances Thorpe ; 12 Jerrey Souree 1910 – 18 Jerrey Geuree 1998). V'ee coontit mastey yn chied daa ven-offishear lhuingys chaggee Affro-Americaanagh dy row commisshoonit lesh Lhuingys Chaggee ny Steatyn Unnaneysit. Lurg e bleeantyn marish ny WAVES, ren ee obbraghey myr scrudeyr da Langston Hughes.

 Bea aeg 
Va Frances Eliza Wills ruggit ayns Philadelphia. Hie ee gys Colleish Hunter ayns Caayr York Noa, as ny yei shen chossyn ee keim mainshteraght 'syn obbyr heshoil veih Ollooscoill Pittsburgh. Tra v'ee ayn, haink ee quail y vard as y çheerloayreyder Langston Hughes. Ren Wills obbraghey feie shiartanse dy vleeantyn ec yn YMCA, raad ren ee reaghey taghyrtyn co-phobble as cooney sheshoil. V'ee gobbraghey ayns York Noa myr obbreyder sheshoil tra va feysht listal ayns ny WAVES currit j'ee.

 WAVES 
Va forse Cooyl-sleih ny Mraane jeh Lhuingys Chaggee ny Steatyn Unnaneysit, va er enney myr WAVES (Women Accepted for Volunteer Emergency Service, ), bunnit er 30 Jerrey Souree 1942. Ga dy row shiartanse dy vraane Affro-Americaanagh shirrey listal, ren Scrudeyr co-emshiragh Lhuingys Chaggee ny Steatyn Unnaneysit Frank Knox jiooldaghey kied stiagh daue. Lurg baase doaltattym ayns Averil 1944, dirree broo veih sheerloayreyderyn, as er 19 Jerrey Fouyir, chur yn Eaghtyrane Franklin D. Roosevelt kied stiagh daue ayns ny WAVES - lhisagh ve slane cochianglt. Va Frances Wills as Harriet Pickens reiht myr y chied daa noanee Affro-Americaanagh. V'ad er nyn listal stiagh ayns ny WAVES er 13 Sauin 1944.

Ayns e lioar chooinaght, dooyrt Wills:

Va'n daa ven currit dys seyraad traenal WAVES ayns Caayr York Noa, raad haink Wills dy ve ny reagheyder prowal rang-oardraghey dauseyn v'er nyn listal. Roish jerrey yn chaggey, va ny smoo na 70 Affro-Americaanagh er ny listal stiagh mastey rhenkyn WAVES.

 Bea yeianagh 
Va Wills er ny lhiggey magh veih'n Lhuingys Chaggee ec jerrey yn chaggey. Ny s'anmey, screeu ee lioar bentyn rish taghyrtyn e seihll va enmyssit Navy Blue and Other Colors: a memoir of adventure and happiness. Va'n lioar soilshit magh fo'n ennym-poost eck, Francis Wills Thorpe. She Charles L. Thorpe va'n dooinney-poost eck. Haink Wills dy ve y Eaghtyrane er y Brooklyn Botanical Garden Auxiliary ayns Palm Coast, Florida.

Hooar Frances Wills Thorpe marroo er 18 Jerrey Geuree 1998. Haghyr shirveish chooinaghtyn er e son ayns Sag Harbor, York Noa.

 Imraaghyn 

 Kianglaghyn magh 
 Çhaglym Frances E. Thorpe ec Lioarlann y Chohionnal

Ronney:Baaseyn 'sy vlein 1998
Ronney:Ruggyryn 'sy vlein 1910
Ronney:Screeudeyryn cooinaght Americaanagh
Ronney:Screeudeyryn neu-farskeealaght bwoirrin Americaanagh
Ronney:Skimmee WAVES
Ronney:Skimmee chaggee ass Pennsylvania
Ronney:Skimmee chaggee woirrin Affro-Americaanagh